Oglas

"Odhajamo z dvignjeno glavo," je dejal predsednik Komisije za preprečevanje korupcije Goran Klemenčič. Foto: BoBo

Iz obstoječega zakona o integriteti in preprečevanju korupcije smo potegnili maksimum, a s temi obrati ne moremo doseči resnih sprememb, ki jih ta družba potrebuje. Pravna država je šibka: imamo preveč prava, ki se ga zlorablja, in ne vemo več, kaj je prav. Liljana Selinšek, KPK

Edino, kar nam še ostane, je, da se začne dialog o tem, kdo nam je ukradel državo. Odhajamo z dvignjeno glavo. Goran Klemenčič, KPK

"Omrežja poslovno-političnega kriminala"

KPK ostal brez vodstva

Nepreklicni odstop članov KPK-ja

korupcije (KPK) je predsedniku republike podal nepreklicne odstopne izjave.

"Odstopamo iz protesta, ker se vprašanje korupcije politizira in ker naši pozivi in predlogi za korenito izboljšanje Zakona o integriteti in boju proti korupciji ne zaležejo," je odločitev za odstop na novinarski konferenci pojasnil predsednik protikorupcijske komisije Goran Klemenčič.

Izjavo zaposlenih v KPK-ju lahko v celoti preberete tukaj.



Odstop alarmni zvonec

Odstop članov senata je protest, saj se, kot je dejal Klemenčič, nič ne spremeni kljub njihovim pozivom, da se boj proti korupciji korenito izboljša. "Odstop naj bo alarmni zvonec javnosti, da tako naprej ne gre," je dejal predsednik KPK-ja. "Vse, kar smo lahko, smo naredili. Čas je, da politika prevzame odgovornost, saj ona določa proračun nadzornih institucij. Politiki so zadovoljni z našim delom, dokler ne stopimo na področje, ki njih moti," je še pojasnjeval Klemenčič.

Ne krivimo politike povprek, a ta je kriva, ker ne zna zapreti vrata lobijem, od nadzornih institucij pa zahteva, da to naredijo namesto nje, je razloge za odstop utemeljeval Klemenčič.

Tiha aliansa v DZ-ju

Rok Praprotnik je dejal, da je v DZ-ju tiha aliansa, ki v vodstvu KPK-ja ne vidi partnerja. "Ali se bo zamenjal parlament ali vodstvo KPK-ja ali oboje," je še pripomnil.

"Iz obstoječega zakona o integriteti in preprečevanju korupcije smo potegnili maksimum, a s temi obrati ne moremo doseči resnih sprememb, ki jih ta družba potrebuje. Pravna država je šibka: imamo preveč prava, ki se ga zlorablja, in ne vemo več, kaj je prav," je ob odstopu dejala Liljana Selinšek.

Kot so dejali člani KPK-ja, jim je dovolj, da področje korupcije postaja "pingpong žogica" med političnimi strankami. Odločitev je zorela od poletja, ko so objavili poročilo o premoženju predsednikov SDS-a in PS-ja, Janeza Janše in Zorana Jankovića. "Na položaju, na katerem smo, smo imeli vpogled v to slovensko greznico," je izkušnje pojasnil predsednik KPK-ja.

Obrazložitev odločitve KPK-ja si lahko preberete tukaj.

Ker kolektivnega odstopa zakon ne predvideva, so predsedniku republike Borutu Pahorju dejali, da bodo opravljali delo do imenovanja novih članov. "Do imenovanja novega senata KPK-ja bomo dokončali nekaj odprtih zadev, med katerimi je ena velika s področja zdravstva," je še napovedal Klemenčič. Odstopne izjave članov senata so sicer nepreklicne.

Klemenčič ni hotel odgovarjati na novinarska vprašanja, za prihodnji teden je napovedal informativni sestanek. Dejal je tudi, da bo o marsikateri zadevi lažje govoril, ko ga ne bodo več zavezovala pravila molčečnosti funkcije, ki jo je opravljal.

Senat KPK-ja sestavljajo predsednik Goran Klemenčič, namestnik Rok Praprotnik in namestnica Liljana Selinšek.

Iz obstoječega zakona o integriteti in preprečevanju korupcije smo potegnili maksimum, a s temi obrati ne moremo doseči resnih sprememb, ki jih ta družba potrebuje. Pravna država je šibka: imamo preveč prava, ki se ga zlorablja, in ne vemo več, kaj je prav. Liljana Selinšek, KPK

Edino, kar nam še ostane, je, da se začne dialog o tem, kdo nam je ukradel državo. Odhajamo z dvignjeno glavo. Goran Klemenčič, KPK

"Omrežja poslovno-političnega kriminala"

KPK ostal brez vodstva